open-index/open-wikipedia-markdown huggingface dataset:
Wiliberg

**Wiliberg** estas komunumo en la distrikto Zofingo de Kantono Argovio, Svislando. Ĝi havis 160 loĝantojn je la 31-a de decembro 2008.

## Geografio 
La komunumo laŭ situas en orienta flanka valeto de la rivero Uerke sur alteco de 651 m s.m.. Ĝi estas laŭ loĝantaro kaj teritorio la plej malgranda komunumo de la distrikto kaj troviĝas ankaŭ inter la plej malgrandaj komunumoj de la tuta kantono.

La komunumo konsistas krom el la ĉefvilaĝo el la kvartalo Buechacker ĉe deklivo sude de la arbaro *Buechwald*. En aliflanka valo de Uerke pli sude situas krome du bienoj, nome Hinterwiliberg kaj Sacher, kiuj ankaŭ apartenas al la komunumo Wiliberg.

La teritorio de la komunumo etendiĝas sur areo de 1,17&nbsp;km², de kiuj 0,21&nbsp;km² estas kovritaj de arbaro kaj 0,14&nbsp;km² de konstruaĵoj. La plej alta punkto de la komunumo situas sur 685 m s.m. sur la altebenaĵo, dum la plej malalta punkto situas sur alteco de 520 m s.m. en la valo ĉe la bordo de la rivero Uerke.

## Najbaraj komunumoj 
La komunumo Wiliberg limas en nordo al Bottenwil, en nordoriento al Staffelbach, en oriento al Attelwil, en sudoriento al Reitnau, en sudokcidento al Reiden (Kantono Lucerno), kaj en okcidento al Wikon (Kantono Lucerno).

## Trafiko 
Wiliberg situas komplete flanke de la gravaj trafikvojoj. Al la publika trafikreto la komunumo estas konektita per poŝtaŭtolinio, kiu funkcias laŭ la vokbusosistemo, tio signifas, la buso veturas laŭ mendo de la kliento.

## Historio 
La unua skriba mencio de Wiliberg datiĝas el donacodokumento de la Monaĥejo Engelberg el la jaro 1251 kiel *Wileberch*.

Ĝis 1781 Wiliberg, kiu ankaŭ estis konata kiel Bonhausen, estis tiel nomita libera bieno (germane *Steckhof*), tio estis bieno, kiu situis flanke de vilaĝo kaj ne apartenis al iu ajn komunumo. En la jaro 1751 la bernaj aŭtoritatoj malfondis la liberajn bienojn en la kamparvoktejo Lencburgo, kiuj ekzistis jam de historiaj tempoj, kaj transformis ilin al memstaraj komunumoj. Pro nerekonstruebla kialo Wiliberg tiam forgesiĝis kaj tial troviĝis subite en malfacila situacio, ĉar ĝiaj loĝantoj nun ne plu apartenis ien ajn. Post plurjara penado kaj diversaj submetemaj petskriboj al la bernaj aŭtoritatoj la "honora konsilio de la Senjoroj de Berno" finfine atribuis al Wiliberg je la 16-a de januaro 1781 la statuson de komunumo.

Ekde la liberigo de Argovio de la berna servuteco okaze de la Helveta Revolucio fare de francaj trupoj en la jaro 1798 la komunumo apartenas al la distrikto Zofingo de la Kantono Argovio.

## Referencoj 
## Eksteraj ligiloj 
* Oficiala retejo de la komunumo Wiliberg
Nigrabrova kanbirdo

La **Nigrabrova kanbirdo** (***Acrocephalus bistrigiceps***) estas birdo de la genro *Acrocephalus* aŭ kanbirdoj kiuj estas brunecaj birdoj kiuj loĝas en kareksejoj kaj apartenas al la familio de Akrocefaledoj, sed iam estis inkludataj en la grupo de Silviedoj.

Ĝi troviĝas en Kamboĝo, Ĉinio, Barato, Indonezio, Japanio, Koreio, Laoso, Malajzio, Mongolio, Birmo, Nepalo, Filipinoj, Rusio, Singapuro, Tajvano, Tajlando kaj Vjetnamio.

Tiu specio havas karakteran aspekton kun tre markata kaj sufiĉe **larĝa nigreca “brova” strio** (kio nomigas la specion) super la hela al blanka ankaŭ larĝa kaj markata superokula strio; inter ambaŭflankaj nigrecaj brovoj la krono estas bruneca senstria kio pluas laŭ la nuko al la dorso; nur la flugiloj estas pli malhelbrunaj. El la okulo al la orelareo estas vizaĝa same **grizbruneca areo sufiĉe kontrasta inter la blankecaj superokula strio kaj gorĝo**, kiu siavice kontrastas kun la helaj subaj partoj kun helbruneca nuanco. La subpuga areo estas pli blankeca. La okulo montras blankan suban duonringon kaj en la beko la supra makzelo estas pli malhela.

La Nigrabrova kanbirdo estas simila kaj tre rilata al la pli komuna kaj disvastigata Kanbirdo. Tiu birdo pasas sian tempon manĝante surgrunde ene de neĝenitaj kareksejoj. Kiel ĉe multaj aliaj birdoj de humidejoj, necesas konservadon pro habitatodetruo de indiĝena marĉa vegetaĵaro kaj ties anstataŭo por rizkampoj kaj fiŝlagetoj.

## Notoj 
## Referencoj
* BirdLife International 2004.  Acrocephalus bistrigiceps.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Silviedoj
Kategorio:Birdoj de Azio
Tepeapulco

eta|350ra|maldekstra|La urbodomo de Tepeapulco kun deziroj por nova jaro 2010
eta|350ra|maldekstra|La urba placo de Tepeapulco
eta|350ra|maldekstra|La preĝejo de Tepeapulco

**Tepeapulco** estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo estas Tepeapulco. La kodnumero de la komunumo laŭ la INEGI, do laŭ la nacia geografia instituto estas 13061. La vorto Tepeapulco signifas "ĉe la granda monteto" aŭ "loko kie venas la akvo de la monteto".

## Geografio 
La komunumo havis en 2005 (lasta popolnombrado de la INEGI) 49850 loĝantojn. El tiuj estis 23849 viroj kaj 26001 virinoj. La komunumo havas surfacon de 239&nbsp;km². La meza alteco (de la ĉefurbo) estas 2500 metroj super la marnivelo.

Al la komunumo apartenas la monteto de Xihuingo "Cerro de Xihuingo" ĉe ties rando situas piramido kaj la arkeologia zono de Xihuingo

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Historio 
Ekzistas fonteto, kiun la franciskanoj konstruis en la vilaĝo en la jaro 1545.

## Eksteraj ligiloj 
*Tepeapulco  en *Enciclopedia de los Municipios de México* ()

Kategorio:Komunumoj de Hidalgo
Tepeji del Río de Ocampo

**Tepeji del Río de Ocampo** estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo estas Tepeji del Río de Ocampo. Komunumo kaj urbo origine nomiĝis *Tepeji del Río* kaj ricevis la aldonon honore al la liberala politikisto Melchor Ocampo, kiu naskiĝis ĉi tie. La kodnumero de la komunumo laŭ la INEGI, do laŭ la nacia geografia instituto estas 13063.

## Geografio 
La komunumo havis en 2005 (lasta popolnombrado de la INEGI) 69755 loĝantojn. El tiuj estis 33947 viroj kaj 35808 virinoj. La komunumo havas surfacon de 393,2&nbsp;km². La meza alteco (de la ĉefurbo) estas 2150 metroj super la marnivelo.
Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

eta|Tepeji rigardante okcidenten

Tepeji situas inter valoj kaj norde havas grandan lagon nomata La Requena. Proksime al La Requena estas la golfa klubo Amanali, kun 18 golfaj truoj.

## Eksteraj ligiloj 
* Tepeji del Río de Ocampo  en *Enciclopedia de los Municipios de México* ()

Kategorio:Komunumoj de Hidalgo
László Berkeczy

**BERKECZY László** (pr. berkeci) estis rumanuja hungara, germana skulptisto naskiĝinta en Miercurea Ciuc la 29-an de junio 1925 kaj mortinta en Eschwege (Nord-Hessen, Germanujo) la 30-an de oktobro 2009.

## Kariero 
Inter 1947 kaj 1955 Berkeczy studis pentrarton kaj skulptarton en Bukareŝto kaj Kluĵo, intertempe li estis desegninstruisto. Inter 1955 kaj 1975 li laboris en Porcelanfabriko IRIS en Kluĵo en dekoracisekcio. Ekde 1975 li dediĉis sin al skulptado. En 1985 li elmigris al Germanujo. Li estis ekde 1991 ano de *Kasseler Kunstverein*.

## Ekspozicioj 
* Kluĵo, Bukareŝto;
* 1985, 1990 – Eschwege;
* 1995 – Rapperswil (Svislando)

## Fontoj 
* Portfolio en hungara lingvo http://www.erdelyimuveszet.ro/portfolio/BERKECZY/berkeczy.htm
* Retpaĝo en germana lingvo http://www.berkeczy.de/Lberkeczy/Biographie.htm

Berkeczy, L.
Berkeczy, L.
Aubazines

**Aubazines** - jen france, historie ankaŭ *Aubazine* sen fina "s", okcitane respektive gaskone *Obasina* - estas komunumo de Francio. Ĝi situas en la departemento *Corrèze*, en la administra regiono Nova Akvitanio kaj en la historia kultura regiono Limoĝio. Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Brive-la-Gaillarde kaj al la kantono ''''. 

La teritorio havas komunan limon kun .

__TOC__
## Geografio 
 situas en kampara, maldense loĝata pejzaĝo en la nordokcidenta parto de la Centra Masivo. La komunumo troviĝas en la geografia baseno de Brive-la-Gaillarde, en la sudokcidenta parto de la departemento.

## Historio 
La departemento Corrèze estis oficiale kreita la 4-an de marto 1790 dum la franca revolucio. Aubazines antaŭe apartenis al la reĝa provinco Limoĝio.

## Vidu ankaŭ 
* Komunumoj de Corrèze
* Kantono Beynat, malfondita en marto 2015
* Aubazine - Saint-Hilaire (stacidomo)

## Eksteraj ligiloj 
* Oficiala retejo de Aubazines

Kategorio:Komunumoj de Corrèze
Arbedokanbirdo

La **Arbedokanbirdo**, *Acrocephalus dumetorum*, estas birdo de la genro *Acrocephalus* aŭ kanbirdoj kiuj estas brunecaj birdoj kiuj loĝas en kareksejoj kaj apartenas al la familio de Akrocefaledoj, sed iam estis inkludataj en la grupo de Silviedoj. Ili reproduktiĝas en moderklimata Azio kaj plej orienta Eŭropo. Ili estas migrantaj, kiuj vintras en Barato kaj Srilanko. Ĝi estas unu el la plej komunaj vintrantaj akrocefaledoj en tiuj landoj. Ĝi estas rara vaganto en okcidenta Eŭropo.

Tiu palearktisa malgranda paserina birdo estas specio troviĝanta en arbustaroj aŭ klaraĵoj, ofte ĉe akvo, sed ĝi ne troviĝas en marĉoj. La ino demetas 4-6 ovojn en nesto en arbusto.

Tiu estas mezgranda kanbirdo, 12.5–14&nbsp;cm longa. Plenkreskulo havas **tutbrunan dorson kaj palajn subajn partojn**. Estas hela superokula strio kaj la birdo estas pli malhelbruna ĉe krono kaj flugilbordoj. Ĝi povas esti facile konfuzata kun la Kanbirdo, Grenokanbirdo kaj kun kelkaj el la kanbirdoj el la genro *Hippolais*. Ĝi estas kiel la Kanbirdo, sed ĝi estas pli griza dorse, la frunto estas malpli ebeneca kaj la beko estas malpli forta kaj pinteca. Ambaŭ seksoj estas identaj, kiel ĉe plej parto de kanbirdoj, sed junuloj estas pli flavaj sube.

La habitato estas diferenca el la kareksejoj kiuj preferas la Kanbirdo aŭ la preferata vegetaĵaro de la Grenokanbirdo, ĉar tiu specio elektas arbojn aŭ arbustojn kiel ripozejoj. Kiel plej parto de kanbirdoj, ankaŭ la Arbedokanbirdo estas insektovora, sed manĝas ankaŭ aliajn malgrandajn aĵojn kiel berojn.

En la reprodukta sezono, la plej bona identigilo estas la kanto, kiu estas malrapida kaj ripeteca, kun multe da imitado de aliaj birdoj, punktitaj per skaloj kaj tipaj akrocefalaj fajfoj.

Tiun birdospecion priskribis unuafoje la britia zoologo Edward Blyth kaj en kelkaj lingvoj, ankaŭ la specio estas nomata laŭ li.

## Referencoj 
## Plia legado 
### Identigilo 
* Golley, Mark kaj Richard Millington (1996) Identification of Blyth's Reed Warbler in the field *Birding World* 9(9): 351-353
* Vinicombe, Keith (2002) Identification matters: Agrocephalus *Birdwatch* 124:27-30

## Bildaro 

File:Blyth's Reed Warbler (Acrocephalus dumetorum) W IMG 6747.jpg|Ĉe Naturrezervejo Kriŝna, Andra-Pradeŝo, Barato.
File:Blyth's Reed Warbler (Acrocephalus dumetorum) W IMG 6746.jpg|Ĉe Naturrezervejo Kriŝna, Andra-Pradeŝo, Barato.
File:Blyth's Reed Warbler (Acrocephalus dumetorum) W IMG 6741.jpg|Ĉe Naturrezervejo Kriŝna, Andra-Pradeŝo, Barato.

File:Blyth's Reed Warbler (Acrocephalus dumetorum) in Hyderabad, AP W IMG 1411.jpg|Ĉe Hajderabado.
File:Blyth's Reed Warbler (Acrocephalus dumetorum) in Hyderabad, AP W IMG 1408.jpg|Ĉe Hajderabado.
File:Blyth%27s_Reed_Warbler.jpg

## Eksteraj ligiloj 
* Avibase

Kategorio:Silviedoj
Kategorio:Palearktisa faŭno
Kategorio:Birdoj de Azio
Kategorio:Birdoj de Eŭropo
Afrika kanbirdo

La **Afrika kanbirdo** aŭ **Afrika marĉokanbirdo**, *Acrocephalus baeticatus*, estas birdo de la genro *Acrocephalus* aŭ kanbirdoj kiuj estas brunecaj birdoj kiuj loĝas en kareksejoj kaj apartenas al la familio de Akrocefaledoj, sed iam estis inkludataj en la grupo de Silviedoj. Tiu reproduktiĝas en multe da Afriko sude de Saharo. Ĝi estas migranta specio ene de la kontinento, kun sudaj reproduktantaj populacioj moviĝantaj al tropikoj dum la sudhemisfera vintro.

Tiu birdo estis foje konsiderata subspecio de la Kanbirdo, *Acrocephalus scirpaceus*.

Tiu estas komuna specio de marĉaj areoj, kun junkejoj aŭ simila vegetaĵaro. Kiam ili ne estas reproduktantaj, ili povas eniri en ĝardenoj.

## Aspekto 
La Afrika kanbirdo estas senmarka malgrandeca birdo kun iom ebeneca frunto, 13&nbsp;cm longa kaj peza ĉirkaŭ 11 gm. Ties **supraj partoj estas tre brunaj, kaj ĝi havas blankecan superokulan strion**. La subaj partoj estas blankaj, kun ruĝeca nuanco en flankoj. La forta pinteca beko havas iom subenkurvecan supran makzelon; la beko estas malhelflaveca kun pli flava bazo. La kruroj estas nigrecaj kaj la irisoj estas brunaj. Ambaŭ seksoj estas similaj laŭ aspekto, sed junuloj havas ruĝecan pugon.

La kanto estas malrapida babilema *jit-jit-jit* kun tipaj akrocefalecaj fajfoj kaj iom da imitado. Ĝi estas nedistingebla el la Kanbirdo escepte ĉar tiu specio estas imitata. La Afrika kanbirdo povas esti certe distingita el la Kanbirdo enmane. Tamen, tiu specio kutime troviĝas en multe pli humidaj habitatoj, kaj estas rara aŭ neesta el multo de suda Afriko.

En suda Afriko, la ĉefa konfuziga specio estas la migranta Grenokanbirdo *Acrocephalus palustris*, kaj distingi tiujn  du speciojn ne estas facile. La Grenokanbirdo estas pli granda, pli tutbruna supre, pli flugillonga, kaj havas pli ebenan kapokonturon. Ĝi troviĝas ankaŭ en pli sekaj habitatoj kaj intermetas pli muzikecajn frazojn en sia kanto.

## Kutimoj 
La Afrika kanbirdo konstruas profundan kestoneston el bendoj de kanoj, herboj kaj junkoj, kiu estos kovrita per pli fajnaj herberoj kaj lokita malalte inter junkoj. La ino demetas 2 al 4 blankajn ovojn. Tiu specio estas monogama, kaj pariĝas porvive.

La Afrika kanbirdo estas kutime vidata sola aŭ en paroj, moviĝanta inter vegetaĵaro kaj grimpanta supren kaj suben la plantotigojn. Ili manĝas insektojn kaj aliajn malgrandajn senvertebrulojn.

## Konservostatuso 
Tiu komuna specio havas grandan teritorion kaj oni supozas, ke la populacio estas granda. Tiu specio ne atingas la kriterion por malpliiĝo de la IUCN Ruĝa Listo kaj pro tio ĝi estis konsiderata kiel Malplej Zorgiga.

## Referencoj 
* Ian Sinclair, Phil Hockey kaj Warwick Tarboton, *SASOL Birds of Southern Africa* (Struik 2002) ISBN 1-86872-721-1

Kategorio:Silviedoj
Kategorio:Birdoj de Afriko
Moskeo Bab al-Mardum

eta|250px|Moskeo Bab al-Mardum.
La **moskeo Bab al-Mardum**, poste Preĝejo Kristo de la Lumo, estas la plej bone konservata moskeo el la dek kiuj iam ekzistis, dum la muzulmana epoko, en la urbo Toledo, Hispanio. Ĝi estis malgranda oratorio ligata al alirpordo de la urbo (Bab al-Mardum) por la uzado de la ĵusalvenintoj al Toledo aŭ por la forirontoj.

Ĝi apartenas al la epoko de la Kaliflando de Kordovo kaj konstruita en la jaro 999, laŭ la tabulo de ĝia ĉefa fasado. La absido estis aldonata en la 12-a jarcento kiam Alfonso la 6-a cedis ĝin al la kavaliroj de la ordeno de Sankta Johano, fondante la ermitejon de la Sankta Kruco. Oni konsideras ĉi tiun ampleksiĝon kiel la plej antikva montraĵo de mudeĥaro el kiu ekzistas atestilo.

La moskeo troviĝas en la kvartalo Sankta Nikolao. La nomo de la kristana templo venas de la bildo de krucumita Kristo, lokigita tie por la konsekrado de la moskeo kiel ermitejo. Ĝi estis anstataŭaĵo de la bildo de la Virgulino de la Lumo, kiu poste malaperis.

Bab al-Mardum
Kategorio:Religiaj konstruaĵoj en Toledo (Hispanio)
Kategorio:Monumentoj en Hispanio
Universitata Urbo de Madrido

eta|150ra|Logoo de la Universitata Urbo.
eta|Skulptaĵo "La Portantoj de la Torĉo", en la centra placo Ramón y Cajal.
La **Universitata Urbo de Madrido** hispane *Ciudad Universitaria de Madrid*, aŭ ankaŭ konata kiel *Campus de Moncloa*, estas kvartalo kiu troviĝas en la distrikto Monkloo-Aravako, en la nordoriento de Madrido, Hispanio. En tiu ĉi kvartalo troviĝas la plejparto de la fakultatoj kaj superaj lernejoj de la Komplutensa Universitato de Madrido kaj de la Politeknika Universitato de Madrido, kaj pli ol trideko da superaj lernejoj kaj instalaĵoj de la Nacia Distanca Universitato. En tiu ĉi tre markita universitata etoso ekzistas, krom la fakultatoj kaj rektoratoj, plurnombraj student-rezidejoj, superaj lernejoj, tri plursportejoj, botanika ĝardeno kaj ampleksaj verdejoj.

## Universitatoj en la Universitata Urbo 
* Komplutensa Universitato de Madrido
* Politeknika Universitato de Madrido
* Nacia Distanca Universitato
* Universitato Antonio de Nebrija
* Internacia Universitato Menéndez Pelayo
* Pontifika Universitato de Salamanko

## Vidu ankaŭ 
* Ciudad Universitaria (metroo de Madrido)
Fontano de la Falinta Anĝelo

eta|dekstra|190px|La Falinta Anĝelo.
La **Fontano de la Falinta Anĝelo**  *Fuente del Ángel Caído* aŭ **Monumento del Ángel Caído** troviĝas en la Parko Retiro de Madrido, (Hispanio), en la Ĝardenplaceto de la Falinta Anĝelo, en la tereno kie antaŭe troviĝis la porcelanfabrikejo, detruita dum la Milito de Hispana Sendependiĝo en 1813. La bildo reprezentas la momenton, laŭ la Biblio, kiam Dio forpelas Luciferon el la ĉielo. Ĝi estas verkaĵo de Ricardo Bellver (ĉefa skulptaĵo) kaj Francisco Jareño (piedestalo). Ĝi estas la sola monumento al Lucifero kiu troviĝas en publika parko de Eŭropo.

## Vidu ankaŭ 
* Parko Retiro
* Lucifero
* La skulptaĵo ludas gravan rolon en la novelo *Esperadme en el cielo* de Maruja Torres

Kategorio:Fontanoj en Madrido
Vordemwald

**Vordemwald** [for dem valt] estas komunumo en la Distrikto Zofingo de Kantono Argovio, Svislando. Ĝi havis 1723 loĝantojn je la 31-a de decembro 2008.

## Geografio 
La komunumo situas en la sudokcidento de la distrikto en la valo de la rivereto Pfaffneren, kiu fluas de sudo al nordo kaj en Rothrist alfluas la riveron Aro.

La tereno de la komunumo etendiĝas sur areo de 10,15&nbsp;km², de kiuj pli ol la duono nome 5,88&nbsp;km² estas kovritaj de arbaro kaj 0,73&nbsp;km² de konstruaĵoj. La plej alta punkto de la komunumo troviĝas sur alteco de 550 m s.m. en la arbaro *Boowald*, kaj la plej malalta punkto ĉe la bordo de la rivereto Pfaffneren.

## Najbaraj komunumoj 
La komunumo Vordemwald limas en nordo al Rothrist, en oriento al Strengelbach, en sudoriento al Brittnau kaj en okcidento al Murgenthal.

## Trafiko 
Vordemwald estas konektita al la publika trafikreto per loka buslinio al Zofingo, kiun funkciigas al Svisaj Federaciaj Fervojoj.

La komunumo situas ĉe la kantona ĉefvojo de Zofingo al Langenthal. La plej proksimaj alveturejoj al la svisa aŭtovojo A2 troviĝas en distanco de proksimume 3 kilometroj norde en Rothrist kaj sude en Reiden.

## Historio 
Unuaj senarbigoj kaj fondo de unuaj kamparbienoj okazis jam en la 8-a ĝis 10-a jarcento post Kristo, tamen la unua dokumenta mencio de la komunumo datas nur el la jaro 1661 kiel *Waldgemeinde*.

La regiono en mezepoko troviĝis sub habsburga regado. Post la konkero fare de la Svisa Ĵurkomunumo en la jaro 1415 la regiono falis sub berna servuteco. Post la liberigo de Argovio okaze de la Helveta Revolucio en la jaro 1798 la teritorio de la hodiaŭa komunumo dum kvin jaroj apartenis al la distrikto Langenthal de Kantono Berno. En la jaro de la svisa restaŭracio la 17-an de aŭgusto 1803 okazis la formala fondo de la komunumo Vordemwald per la kunveno de la unua oficiala komunuma asembleo. La nova komunumo estis atribuita al la distrikto Zofingo de la nova Kantono Argovio.

## Esperanto-Movado 
En 2014 en la Centro Adonia en Vordemwald de la 17-a ĝis la 19-a de oktobro okazos la 7-a SFERO. Paralele al ĝi okazos svisa esperanto-kantokonkurso sub aŭspicio de Svisa Esperanto-Societo.

## Bildaro 

Dosiero:Vordemwald preghejo 041.jpg|Preĝejo de Vordemwald
Dosiero:Vordemwald lernejo 018.jpg|Lernejo de Vordemwald
Dosiero:Vordemwald lernejo 044.jpg|Lernejo de Vordemwald
Dosiero:Vordemwald 020.jpg|Vilao en la vilaĝocentro
Dosiero:Sennhof (Vordemwald) 055.jpg|Flegohejmo Sennhof
Dosiero:2014-07-04 Zofingo (Foto Dietrich Michael Weidmann) 011.JPG|Centro Adonia, loko de la 7-a SFERO

## Referencoj 
## Eksteraj ligiloj 
* Oficiala retejo de la komunumo Vordemwald
Géza Kovács (skulptisto)

**KOVÁCS Géza** [kova'ĉ] estas rumanuja hungara amatora skulptisto. Li estis naskiĝinta en Târgu Mureş la 2-an de aprilo 1958.

## Kariero 
Géza Kovács finis fakon de inĝeniero pri maŝinoj en Universitato Tekniko de Kluĵo en 1983. Li laboras ekde 1983 en Sfântu Gheorghe.

## Premioj, stipendioj 
Li ricevis dekkvin belartajn premiojn en landoj: Francujo, Grekujo, Hungarujo, Rumanujo kaj Hispanujo.
* -Pro Cultura Hungarica Emlékplakett, Budapest, 2007
* -Kreaĵsubteno, Nemzeti Kulturális Alap, Budapest, 2007
* -Kreaĵsubteno, Nemzeti Kulturális Alap, Budapest, 2005
* -Kreaĵsubteno, Nemzeti Kulturális Alap, Budapest, 2004
* -Stipendio de Magyar Szobrász Társaság, Budapest, 2004
* -Kreaĵsubteno, Nemzeti Kulturális Alap, Budapest, 2003

## Ekspozicioj 
Li havis 89 individuajn ekspoziciojn kaj 274 grupajn ekspoziciojn en 17 landoj.

## Fonto 
* Artportal.hu 

## Eksteraj ligiloj 
* Retpaĝo de artisto en kvin lingvojhttp://www.kovacsgeza.com/ 
* Filmo pri la 100-a ekspoziciohttp://www3.tvr.ro/magyar/2011/03/kov%C3%A1cs-g%C3%A9za-100-egy%C3%A9ni-t%C3%A1rlata/

Kategorio:Rumanujaj hungaraj skulptistoj
Kategorio:Transilvaniaj hungaroj
Berlinaj Studentoj-Esperantistoj

**BSE** estas grupo de Berlinaj studentoj-esperantistoj. Ĝi ekestis en 2001, kaj de komenco de 2002 ĝis mezo de 2006 renkontiĝis preskaŭ ĉiusemajne.

Ekde 2008 ĝiaj aktivaĵoj okazas ene de la Esperanto-Junularo Berlin.

## Regionaj vesperoj 
BSE malregule okazigis dum siaj renkontiĝoj regionajn vesperojn. Tiam iu BSE-ano aŭ gasto prezentis landon aŭ regionon al la aliaj (kaj eblaj gastoj).

Foje tiaj vesperoj okazis sen longa antaŭplanado, ĉar gasto anoncis sin nur mallonge antaŭe, kaj estis petita rakonti pri sia lando aŭ regiono. 

* Litova vespero: 20a de februaro 2004
* Alsaca vespero: 19a de marto 2004
* Emslanda vespero: 16a de aprilo 2004
* Oderbruch-vespero: 28a de majo 2004
* Sveda vespero: 11a de februaro 2005
* Sudafrika vespero: 29a de aŭgusto 2005
* Krimea vespero: 20a de januaro 2006
* Bretona vespero: 17a de februaro 2006
* Ŝvaba vespero: 23a de junio 2006
* Bosnia vespero: 26a de julio 2006

## Esperanto-Kursoj 
La membroj de BSE malregule okazigis semajnfinajn Esperanto-kursojn (10:00-18:00 sabate, 12:00-17:00 dimanĉe) en la Berlina Oficejo de GEJ.
La retpaĝaro enhavis aliĝilon, la kotizo estis 10 eŭroj por homoj sub 27 jaroj, 20 eŭroj por aliaj, inkluzive de manĝaĵoj kaj lerniloj.
(Finance Esperanto-Junularo Berlin estis respondeca por la kursoj.)

## Iam aktivaj membroj 
Inter la aktivaj membroj dum kelka tempo estis:

* Anna Posingies
* Anna-Laura Wickström
* Georg Jähnig
* Jeannine Srugies
* Luisa Rund
* Paul Ebermann
* Robert Weemeyer
* Stefanie Hanisch

## Ligoj 
* Dissendolisto: b-s-e@yahoogroups.com 
* La retpaĝaro nun pro manko de aktivaj membroj malaktualas kaj baldaŭ malaperos.

Kategorio:Esperanto en Berlino
Lanteuil

**Lanteuil** - jen france, okcitane respektive gaskone *Lantòl* - estas komunumo de Francio. Ĝi situas en la departemento *Corrèze*, en la administra regiono Nova Akvitanio kaj en la historia kultura regiono Limoĝio. Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Brive-la-Gaillarde kaj al la kantono ''''. 

La teritorio havas komunan limon kun .

__TOC__
## Geografio 
 situas en kampara, maldense loĝata pejzaĝo en la nordokcidenta parto de la Centra Masivo. La komunumo troviĝas en la geografia baseno de Brive-la-Gaillarde, en la sudokcidenta parto de la departemento.

## Historio 
La departemento Corrèze estis oficiale kreita la 4-an de marto 1790 dum la franca revolucio. Lanteuil antaŭe apartenis al la reĝa provinco Limoĝio.

## Vidu ankaŭ 
*Komunumoj de Corrèze
*Kantono Beynat, malfondita en marto 2015

Kategorio:Komunumoj de Corrèze
Wolf-Rayet bobelo

[eta|[NGC 7635]]
[eta|[NGC 6888 aŭ Nebulozo de la Kornbulko]]
**Wolf-Rayet bobelo** estas emisia nebulozo, kiun oni foje trovas ĉirkaŭ Wolf-Rayet steloj. Oni supozas, ke tia nebulozo devenas de la eksteraj tavoloj de la stelo, elpuŝitaj de la stela vento kaj jonigata de la ultraviola radiado aŭ pro ŝoko kun la jam ĉeestanta interstela gaso.

Tiaj objektoj similas supernovaajn restaĵojn, sed ne estas klara rilato inter tiuj du tipoj de objektoj, ĉar Wolf-Rayet steloj estas destinitaj eksplodi en supernovaoj. Temas pri du malsimilaj stadioj de la stela evoluo.

Du plej konataj Wolf-Rayet bobeloj estas NGC 6888 (aŭ Nebulozo de la Kornbulko) kaj NGC 2359 (aŭ Nebulozo de la Tora kasko)

## Eksteraj ligiloj 
*  Observo per HST de la Wolf-Rayet bobelo NGC 6888
*  La bobela nebulozo NGC 7635/C11 

Kategorio:Nebulozoj
Nacia Biblioteko de Hispanio

La **Nacia Biblioteko de Hispanio** () estas la deponanta centro de la Bibliografia kaj Dokumenta Heredaĵo de Hispanio kaj la institucio gardas tre riĉan historian kolekton kaj ĉiajn publikigaĵojn en nacia teritorio ekde la komencoj de la 18-a jarcento. Nuntempe tiu ĉi dokumenta fonduso estas formata de pli ol 26 milionoj da objektoj kiuj inkluzivas librojn, revuojn, mapojn, bildojn, desegnojn, partiturojn, bultenojn, ktp.

La Nacia Biblioteko diskonigas sian riĉan nacian bibliografian heredaĵon per ĝia katalogo kaj la ellaborado de la Hispana Bibliografio kaj disvolvigas gravan aron de servoj al la publiko kiel la konsulthaloj kaj distanca servo tra la retpaĝo (http://www.bne.es), faka bibliografia informado kaj interbiblioteka pruntdonado. Pere de la Muzeo de la Biblioteko estas disvastigataj la kolektoj, la funkciado kaj la historio de la Nacia Biblioteko. Krom tio ĝi realigas ampleksan programon de kulturaj aranĝoj. La Nacia Biblioteko de la Hispanio partoprenas en la projekto de Virtuala Internacia Norma Datumaro (VIAF).

Ĝi troviĝas en la numero 20 de la Avenuo Rekoleto de Madrido, kundividante la konstruaĵon kun la Muzeo de Arkeologio kaj ĝi havas duan sidejon en Alcalá de Henares.

## Rilatoj al Esperanto 
Ekde 2009 la esperantista verkisto Jorge Camacho estas dungito de la Nacia Biblioteko de Hispanio.

## Referencoj 
## Vidu ankaŭ 
[eta|300px|Sidejo de la Nacia Biblioteko de Hispanio en [Alcalá de Henares.]]
* Nacia biblioteko

## Eksteraj ligiloj 
* Nacia Biblioteko de Hispanio

hispanio
Kategorio:Konstruaĵoj en Madrido
Kategorio:Bibliotekoj en Hispanio
Hanumano

[dekstre|eta|220px|Duondio Hanumano helpas [Ramo (dio)|Ramon.]]
**Hanumano** aperas en la *Ramajano* kiel helpanto de princo Ramo. Ramo estas konsiderata kiel avataro de dio Viŝnuo en homa aspekto. Ramo, Hanumano kaj Sito estas ĉefaj figuroj de la antikva eposo *Ramajano*. Hanumano kiel *simia dio*, do plua zoomorfa diaro kiel Ganeŝo (kun elefanta vizaĝo), helpas princon en malfacila batalo kontraŭ la dajmono Ravano. La baratanoj markas Hanumanon kiel duondia estulo. Hanumano havas ankaŭ siajn templojn kaj sur kelkaj lokoj en Barato li havas grandegan popularecon. Hanumano naskiĝis en periodo de Treta jugo, do en epoko en hinduisma kalendaro, kiu estis multe pli baldaŭ kiel okazintaĵo en la *Mahabarato*. Kelkaj hinduismaj fontoj indikas, ke li estas avataro de dio Ŝivo. Tial estas do plene akcepteble adori Hanumanon, do la energion de Ŝivo, kiam Ŝivo estas venanta en aspekto de simio kaj Viŝnuo kiel homo reenkarnigita en princon Ramon.

Hanumano havis fortan personan rilaton kun barata dio Surjo, kiu post longaj petoj prenis lin kiel sian lernanton. Kiam al Ramo estis forportita Sito, Ramo komencis serĉi - li ne sciis ankoraŭ do, kie ŝi malaperis. Survoje li venis en simian reĝlandon, kies reĝo estis Sugrivo kaj samtempe ankaŭ dio de Surjo. Sugrivo rekomendis al ili Hanumanon kiel helpanton, kiu venas al ili en alivestigo je Brahmano.

Post malvenko de demono Ravano Hanumano foriras reen en Himalajon.

## Eksteraj ligiloj 
* Muzikaj dosieroj en MP3 por soleno de Hanumano

Kategorio:Hinduaj dioj
Kategorio:Ramajano
Kategorio:Fikciaj simioj
Wolf-Rayet stelo

[eta|300ra|La [nebulozo M1-67 ĉirkaŭ la Wolf-Rayet stelo WR124. Foto de la kosmoteleskopo Hubble]]

**Wolf-Rayet stelo** (ofte mallongige: WR stelo) estas tipo de varma, mashava kaj evoluinta stelo, kiu elmontras grandan elĵetadon da maso. Tiaj steloj portas la nomon de iliaj malkovrintoj: la francaj astronomoj Charles Wolf kaj Georges Rayet de la Observatorio de Parizo en 1867.

## Malkovro 
Charles Wolf kaj Georges Rayet malkovris, en la spektro de tri steloj de la konstelacio Cigno, larĝajn liniojn de elsendo, kongruaj kun tiuj de nenia konata gaso. La ĉeesto de elsendaj spektraj linioj en stelo estas malofta: la stelaj spektroj montras prefere kontinuan fonon kun *sorbaj linioj* ŝuldataj al (relative) malvarma materio ĉirkaŭ la stelo.

Al tiu nenormala tipo de steloj oni donis la nomon de Wolf-Rayet steloj, aŭ WR steloj.

Sekve, oni elmontris ke tiaj linioj estis tiuj de heliumo, gaso malkovrita en 1868. En 1929 oni atribuis la larĝecon de la spektraj linioj al la efiko de Doppler, tio, kiu implicas rapidecon de 300 al 2&nbsp;400 km/s, do ke Wolf-Rayet steloj daŭre elĵetas gasojn sub formo de stela vento, estigante ŝelon da gaso puŝata de la premo de radiado.

Krom tiujn de heliumo, oni trovis en la Wolf-Rayet stela spektro liniojn de karbono, oksigeno kaj azoto, oni klasigis tiaj steloj en RN, riĉaj je karbono kaj WN, riĉaj je azoto.

## Ecoj 
WR steloj estas evoluoj de steloj de klasoj O aŭ B, tie estas plej masivaj steloj, inter 9 kaj 150 sunaj masoj. Ili ne plu estas sur la ĉefa sekvenco, ĉar ili ne plu fuzias hidrogenon, sed heliumon, kaj, eble plu malfrue karbonon, oksigenon, k.t.p.

La stela vento de WR steloj elĵetas mason ekvivalentan al 10−5 sunaj masoj ĉiujn jarojn (aŭ 1015 tunoj en sekundo) kun rapideco de ĉirkaŭ 2000 km/s. La gaso de tiu vento elsendas radiadojn kun larĝaj spektraj linioj, pro efiko de Doppler. La lumo, kiun oni observas, estas tiu elsendata de la vento kaj ne de la stelo mem. Oni kreis novan spektran klason: **W**, por la WR steloj.

Oni opinias, ke la WR steloj estas stelo en stadio, kiu tuj antaŭas tiun de supernovao.
Bone konata (kaj sufiĉe proksima) ekzemplo de Wolf-Rayet stelo estas Gamma Velorum (aŭ Gamo de Velaro)

## Notoj kaj referencoj 
## Eksteraj ligiloj 
*  El "Ciel des hommes" (artikolo de de Fabrice Mottez)
*  Katalogo de la WR steloj kaj steloj en centro de planedaj nebulozoj

Kategorio:Specoj de steloj
Konstruaĵo Hispanio

dekstra|250px|eta|La Konstruaĵo Hispanio.

La **Konstruaĵo Hispanio** () estas unu el la simbolaj nubskrapuloj de Madrido, Hispanio. Pro ĝiaj 25 etaĝoj kaj 117 metroj alte, ĝi estas la oka plej alta de la hispana ĉefurbo. La konstruaĵo gastigis ĝis 2006 la hotelon Crowne Plaza, komercejon, apartamentojn, loĝejojn kaj oficejojn. Nuntempe ĝi estas malplena kaj en reformado, kaj en ĝi estos konstruataj luksaj loĝejoj. Oni nur konservos senŝanĝe la fasadon kaj la vestiblon, ĉar la resto de la strukturigaj elementoj estis modifataj. Ĝi troviĝas ĉe la Placo de Hispanio, en la fino de la Granda Vojo, kune kun la najbara nubskrapulo Turo Madrido, unu el la plej gravaj arkitekturaj kompleksoj de la urbo.

Kategorio:Nubskrapuloj inter 100 kaj 149 m
Kategorio:Nubskrapuloj en Madrido
Kategorio:Konstruaĵoj finitaj en 1953
László Suba

**SUBA László** [ŝuba] estas rumanuja hungara skulptisto naskiĝinta en Ghindari la 15-an de novembro 1941.

## Kariero 
Li laboris en pluraj artistkolonioj:Lăzarea, Ghindari, Kőtelek. Krom skulptadon li priokupiĝas ankaŭ ceramikon, krom reliefojn li formas ankaŭ uzobjektojn.

## Ekspozicioj individuaj 
* Kluĵo • Oradea • Bukareŝto • Sovata.

## Elektitaj grupaj ekspozicioj 
* Kluĵo • Târgu Mureş;
* 1995 • József Attila Művelődési Központ, Budapest;
* 1996 • Erdélyi Művészek (MKIT), Magyarok Világszövetsége, Budapest.

## Fonto 
* Artportal.hu

Kategorio:Rumanujaj hungaraj skulptistoj
Nacia Arkeologia Muzeo de Hispanio

eta|Museo Arqueológico Nacional
eta|Saal mit römischen Mosaiken
eta|Malnova ĉefa enirejo al la muzeo, instalita en la Palaco de la Nacia Biblioteko kaj Muzeoj de Madrido
La **Nacia Arkeologia Muzeo de Hispanio** () troviĝas en la nomata Palaco de Bibliotekoj kaj Muzeoj de Madrido, Hispanio, en konstruaĵo de la 19-a jarcento de la arkitekto Francisco Jareño kundividita kun la Nacia Biblioteko. Ĝi troviĝas en la strato Serrano, ĉe la Placo Kolumbo.
La muzeo estis fondata en 1867 laŭ reĝa dekreto de Izabela la 2-a. Ĝia kreado estis pro la neceso disponigi muzeon kie, simile al la aliaj eŭropaj landoj, oni povus konservi, klasifi kaj montri la arkeologiajn materialojn, etnografiaĵojn, dekoraciajn artojn kaj numismatikaĵojn kiuj estis kolektitaj de la hispanaj monarĥoj en la Reĝa Biblioteko kaj en aliaj institucioj. En 1941 la kolektoj de la amerika arkeologio estis elbranĉigitaj de la muzeo por la kreado de nova muzeo: Muzeo pri Ameriko. En 2003 la Muzeo havis 34 salonojn kiuj reprezentis 22 periodojn de la kulturo kaj historio de Hispanio kaj aliaj landoj. Ĝi havas pli ol 1.300.000 objektojn.

[eta|200px|La [Damo de Elĉo, konservata en la Nacia Arkeologia Muzeo de Madrido.]]
Pro riparado la muzeo fermiĝis julie de 2011 kaj malfermiĝos fine de 2013 aŭ komence de 2014.

## Montraĵoj 
* Damo de Elĉo
* Damo de Baza
* Granda Damo Oferente
* Damo de Ibizo
* Besteto de Balazote
* Poto de Zamoro
* Tombejo de Pozo Moro

## Eksteraj ligiloj 
* Retpaĝo de la Nacia Arkeologia Muzeo

Kategorio:Muzeoj en Madrido
Kategorio:Arkeologio en Hispanio
Turo Madrido

dekstra|150ra|eta|Turo Madrido.

La **Turo Madrido** estas nubskrapulo de Madrido (Hispanio). Ĝi havas 142 metrojn alte kaj estis konstruita inter 1954 kaj 1960.

La Turo Madrido estus dum kelkaj jaroj la konstruaĵo el ferbetono plej alta en la mondo, kaj ĝis la konstruado de la turo de telekomunikaĵoj Torespanjo (1982), la konstruado plej alta de Hispanio. Ĝi estis la plej alta de Eŭropo ĝis 1967, jardekon post la finiĝo de ĝia unua fazo, kiam ĝi estis superigita de la *Tour du Midi* (Bruselo, Belgio), kun 150 metroj alte. Ĝi gastigas loĝejojn kaj oficejojn ekzemple en teretaĝo oficejojn de aerkompanioj, malantaŭe estas famaj kinejoj.

Ĝi situas ĉe la *Plaza de España* (Placo de Hispanio).

Kategorio:Nubskrapuloj en Madrido
Kategorio:Nubskrapuloj inter 100 kaj 149 m
Kategorio:Konstruaĵoj finitaj en 1957
Hans Kehrer

**Hans KEHRER** (naskiĝis la  en Sânpetru Mic, mortis la  en Berlino, vera nomo Stefan Heinz Kehrer) estis rumana germanlingva aktoro kaj verkisto.

## Notoj kaj referencoj 
Kategorio:Rumanaj aktoroj
Kategorio:Rumanaj verkistoj
Fobo (mitologio)

En la helena mitologio, **Fobo** (el la antikva greka lingvo Φόϐος / *Fóbos*) estas la personigo de la *panika timo*.

Filo de Areso, (dio de la milito) kaj Afrodito, li akompanis sian patron al la milito, kune kun sia frato Dejmo kaj la diino
Enjo.

Li estas foje priskribita kiel havanta kapon de leono

Asaph Hall nomis **Fobo** la lunon de Marso kiun li malkovris la 12-a de aŭgusto 1877.

Kategorio:Personigoj de la helena mitologio
Evangelio de Arĥangelsk

**Evangelio de Arĥangelsk** (ruse Архангельское Евангелие) estas cirilskriba antikva libro, trovita en 1876. La libro estis skribita en 1092 kaj per tio estas unu el la kvar plej malnovaj orient-slavaj libroj. En 1997 UNESCO listigis la libron inter la aliaj objektoj de la listo „Monda Memoro“. Nun la libro estas en la kolekto de la Rusia Ŝtata Biblioteko (Moskvo).

Kompare al la aliaj libroj de tiu tempo, la Evangelio de Arĥangelsk aspektas malpli lukse kaj estas supozata malpli multekosta ekonomia eldono.

La libro estis dufoje eldonita tipografie: en 1912 (100 ekzempleroj kun prezervo de koloroj) kaj en 1997 (scienca eldono).

## Notoj kaj referencoj 
Kategorio:Libroj
Kategorio:Kristanismo
Kategorio:1092
Kategorio:Memoro de la Mondo
Georgo la 2-a (Britio)

eta|maldekstra|Georgo la 2-a
**Georgo la 2-a Aŭgusto**, germane *Georg II. August*, angle *George Augustus* (naskiĝis la  en Herrenhausen, Hanovro, mortis la  en Londono) estis ekde 1727 ĝis sia morto reĝo de Britio kaj de Irlando kaj princo-elektisto de Hanovro.

## Vidu ankaŭ 
* Georgio
* 359 Georgia, asteroido

Kategorio:Britaj reĝoj
Kategorio:Princoj-elektistoj de Hanovro
Kategorio:Dukoj de Brunsvigo
Kategorio:Dukoj de Saksio-Lauenburg
Kategorio:Dukoj de Bremen-Verden
Kategorio:Hanovra dinastio
Kategorio:Princoj de Kimrio
2054

**2054** estos normala jaro komenciĝanta ĵaŭde (vidu ĉi tie kalendaron).

Dum la jaro 2054 post Kristo okazos, interalie:

## Eventoj 
* Tri partaj sunaj eklipsoj okazos la 9-an de marto, la 3-an de aŭgusto kaj la 2-an de septembro.
* 32-aj Vintraj Olimpikoj.

## Naskiĝoj 
Ankoraŭ ne vere antaŭvideblaj...

## Mortoj 
Same ankoraŭ ne vere antaŭvideblaj...
Georgo la 3-a (Britio)

**Georgo la 3-a Vilhelmo Frederiko**, germane *Georg III. Wilhelm Friedrich*, angle *George William Frederick* (naskiĝinta la  en Londono, mortinta la  en Kastelo Windsor) estis ekde 1760 ĝis 1801 reĝo de Britio kaj de Irlando, poste ĝis sia morto reĝo de la Unuiĝinta Reĝlando de Britio kaj Irlando.

En la Sankta Romia Imperio li estis ĝis ties fino en 1806 princo-elektisto de Hanovro, poste ekde la Viena Kongreso en 1815 ĝis sia morto reĝo de la restarigita lando Hanovro.

Georgo estis la tria brita monarko el la dinastio Hanovro, sed la unua kiu fakte naskiĝis en Britio kaj parolis la anglan denaske. Dum lia regado Britio perdis la koloniojn en Norda Ameriko kiuj fariĝis Usono. Krome la du reĝlandoj Britio kaj Irlando, kiuj ĝis tiam estis apartaj reĝlandoj en persona unio, estis unuigitaj al la unueca Unuiĝinta Reĝlando.

Dum la dua duono de lia regado li trafiĝis, plurfoje portempe kaj finfine permanente, de mensmalsano, probable kaŭzata de porfirio. Ekde 1811 lia filo Georgo regis kiel regento anstataŭ li. En 1820 tiu fariĝis reĝo Georgo la 4-a post la morto de sia patro.

Georgo la 3-a havis kromnomon *Farmer George* ("kamparano Georgo") pro sia relative ŝparema kaj kamparema vivostilo; kaj poste ankaŭ "la freneza reĝo Georgo" pro sia mensmalsano.

## Filmo 
Pri la vivo kaj sorto de reĝo Georgo la 3-a temas la brita filmo *The Madness of King George* ("La Frenezeco de Reĝo Georgo") el 1994.

Kategorio:Britaj reĝoj
Kategorio:Princoj-elektistoj de Hanovro
Kategorio:Reĝoj de Hanovro
Kategorio:Dukoj de Brunsvigo
Kategorio:Dukoj de Saksio-Lauenburg
Kategorio:Dukoj de Bremen-Verden
Kategorio:Hanovra dinastio
Kategorio:Princoj de Kimrio
Statuo de Espartero

eta|200ra|dekstra|Statuo de la Generalo Espartero
La **monumento al la Generalo Espartero** de Madrido (Hispanio) troviĝas en la vojrenkontiĝo de la stratoj Alkalao kaj O'Donnell, ĝuste en la limo de la distriktoj Salamanko kaj Retiro, kaj antaŭ la Pordo de Hernani tra kiu alireblas la Parkon Retiro. La monumento reprezentas la politikiston kaj militiston Baldomero Espartero (1793–1879) surĉevale kaj vestita per militistaj vestaĵoj. Ĝi estis subvenciata laŭ nacia subskribo kaj solene inaŭgurita en la jaro 1886.

## Kuriozaĵo 
En Madrido ekzistas populara proverbo kiu faras aludon al la statuo kiu diras: "*Li havas la kojonojn kiel la ĉevalo de Espartero*" aŭ "*Vi havas pli grandajn "ovojn" ol la ĉevalo de Espartero*" pro la grando de la testikoj de la ĉevalo de la statuo. Ĝi estas uzata alude al la kuraĝeco de iu ajn en malfacila situacio.

Kategorio:Monumentoj en Madrido
Kategorio:Statuoj
Georgo la 4-a (Britio)

eta|maldekstra|Georgo la 4-a
**Georgo la 4-a Aŭgusto Frederiko**, angle *George Augustus Frederick*, germane *Georg IV. August Friedrich* (naskiĝinta la  en St. James’s Palace, mortinta la  en Kastelo Windsor) estis ekde 1820 ĝis 1830 reĝo de la Unuiĝinta Reĝlando de Britio kaj Irlando kaj reĝo de Hanovro.

Jam ekde 1811 li estis regento anstataŭ sia mensmalsana patro Georgo la 3-a. Post la morto de Georgo la 4-a lin sekvis lia frato Vilhelmo la 4-a.

Georgo la 4-a estas interalie konata pro sia malŝparema kaj ekstravaganta vivostilo, siaj konfliktoj kun la patro Georgo la 3-a, kaj la malsukcesa geedzeco kun sia kuzino Karolina de Brunsvigo.

## Televido 
En la brita humura televida serio *Blackadder* oni vidas parodian portreton de Georgo la 4-a, ludatan de aktoro Hugh Laurie.

Kategorio:Britaj reĝoj
Kategorio:Reĝoj de Hanovro
Kategorio:Dukoj de Brunsvigo
Kategorio:Dukoj de Bremen-Verden
Kategorio:Hanovra dinastio
Kategorio:Princoj de Kimrio
Vilhelmo la 4-a (Britio)

eta|Vilhelmo la 4-a
**Vilhelmo la 4-a Henriko** (naskiĝis la  en Londono, mortis la  en Kastelo Windsor) estis ekde 1830 ĝis 1837 reĝo de la Unuiĝinta Reĝlando de Britio kaj Irlando kaj reĝo de Hanovro.
Li postsekvis sian fraton Georgo la 4-a.

Per lia morto finiĝis la persona unio inter la reĝlandoj Hanovro kaj Britio kiu ekzistis de 1714 ĝis 1837.
En Britio, reĝino Viktoria heredis la britan tronon.
En la lando Hanovro, laŭ la salfranka leĝo nur viro rajtis heredi la tronon. Tial nova hanovra reĝo fariĝis alia parenco, Ernesto Aŭgusto.

## Vidu ankaŭ 
* Adelajdo de Saksio-Meiningen, lia edzino

Kategorio:Britaj reĝoj
Kategorio:Reĝoj de Hanovro
Kategorio:Hanovra dinastio
Nereuzebla lanĉo-sistemo

[eta|dekstra|200px|Raketo [Delta (raketo|Delta-III dum la lanĉo de la kosmosondilo Dawn]]
**Nereuzebla lanĉo-sistemo** estas lanĉo-sistemo kiu uzas **nereuzeblajn lanĉo-veturilojn** (ELV) por porti ŝarĝojn en la kosmon. Ĉi tiuj veturiloj estas desegnitaj por ununura uzado kaj ĝiaj komponantoj ne estas rekuperataj post la lanĉo. Tiuj veturiloj normale konsistas el kelkaj etaĝoj, kiuj estas forĵetitaj unu post unu dum la flugo de la raketo.

## Vidu ankaŭ 
* Listo de raketoj

## Eksteraj ligiloj 
* Retpaĝaro de Lockheed Martin 
* The Boeing Company 
* Retpaĝaro de Arianespace 
* Retpaĝaro de la ESA (diverslingve)
* Retpaĝaro de Mitsubishi Heavy Industries 

Kategorio:Kosmaj lanĉoveturiloj
Lanĉo-veturilo

[eta|200px|dekstra|La raketo [Saturn_(raketo)|Saturn V, la lanĉo-veturilo kiu sendis la misiojn Apollo al la Luno.]]
En kosmoflugado, **lanĉo-veturilo** estas veturilo uzata por porti ŝarĝojn en la kosmon. **Lanĉo-sistemo** konsistas, krom el lanĉo-veturilo, el ekfluga platformo kaj aliaj instalaĵoj. Normale la ŝarĝo estas artefarita satelito kiun la veturilo orbitigas, sed ankaŭ povas esti suborbita flugo. Tiuj lanĉo-veturiloj kiuj portas sian ŝarĝon al suborbita trajektorio estas nomataj sondaj raketoj.

Nuntempe ĉiuj lanĉo-veturiloj estas raketoj, sed alia metodoj estas nuntempe disvolviĝataj.

## Tipoj de lanĉo-veturiloj 
Nereuzeblaj lanĉo-sistemoj (ELV) estas desegnitaj por ununura uzado. La ne reuzeblaj lanĉo-veturiloj normale apartiĝas de la ŝarĝoj kaj detruiĝas dum la atmosfera reeniro. En la alia flanko, ekzistas la reuzeblaj lanĉo-sistemoj (RLV) , kies lanĉo-veturiloj estas rekuperataj post la lanĉo kaj uzataj plurfoje. Por orbita flugado, la usona kosmopramo estas la sola sistemo kies komponanto, ne ĉiuj, estas reuzeblaj.

Lanĉo-veturiloj ankaŭ povas estis klasifikitaj depende de la nombro da etaĝoj kiujn ili havas, inter:
* Unuetaĝa lanĉo-veturilo
* Pluretaĝa lanĉo-veturilo

## Vidu ankaŭ 
* Listo de raketoj
Östersund

**Östersund**  (aŭ en esperanto Orientmarkolo) estas urbo en Svedio. Ĝi situas ĉe lago Storsjön, estas la ĉefloko de Jämtlands län kaj laŭ la loĝantaro la 24-a urbo de Svedio. La urbo dividiĝas inter du komunumoj, komunumo Östersund kaj Krokom, kaj estas la administra centro de ambaŭ.

Östersund estis formale fondita en 1786, kiam reĝo Gustavo la 3-a subskribis fondan dokumenton kaj komisiis al la termezuristo Johan Törnsten konstrui urbon en Jämtland, kies centro tiam estis *Frösön*. En 1810 Östersund, havante nur ĉirkaŭ 200 loĝantojn, iĝis ĉefloko de la tiama provinco (*landskap*) Jämtland. En la dua duono de la 19-a jarcento ĝi kreskis pro prosperanta ligno-industrio, kiu allogis multajn laboristojn.

Östersund estas inter la 133 lokoj en Svedio, kiuj tradicie havas la statuson de urbo.

Kategorio:Urboj de Svedio
Kategorio:Jämtlands län
Kategorio:Jemtlando
Kategorio:Komunumoj de la provinco Jämtlands län
Tepetitlán

**Tepetitlán** estas unu el la 84 komunumoj de la meksika subŝtato Hidalgo, kiu situas en la centra Meksiko norde de la urbo de Meksiko. La ĉefurbo de la komunumo estas Tepetitlán. La kodnumero de la komunumo laŭ la INEGI, do laŭ la nacia geografia instituto estas 13064.

## Geografio 
La komunumo havis en 2005 (lasta popolnombrado de la INEGI) 8893 loĝantojn. El tiuj estis 4255 viroj kaj 4638 virinoj. La komunumo havas surfacon de 179,9 km². La meza alteco (de la ĉefurbo) estas 2020 metroj super la marnivelo.

Fontoj: Statistikoj de la INEGI: Conteo de Población y Vivienda 2005 k. a., (hispane: popol- kaj loĝejnombrado).

## Eksteraj ligiloj 
*Tepetitlán  en *Enciclopedia de los Municipios de México* ()

Kategorio:Komunumoj de Hidalgo
Ernő Bartos

**BARTOS Ernő**, [bartoŝ] estis hungara aktoro naskita en Biharia en 1887 kaj mortinta en Budapeŝto la 12-an de majo 1960.

## Kariero
Li komencis sian karieron en 1905 en trupo de Kornél Sziklay kiel kanta bonvivano. Li estis aktoro kaj estro de pluraj trupoj provincaj. En 1924 li estis unu elfondintoj kaj sekretario de *Országos Kamara Színház* (Ĉambra Teatro Landa). Ekde 1925 li laboris kiel sekciestro de *Országos Színészegyesület* (Aktora Ligo Landa). Oni ne konas lian pluan sorton.
 
Li edziĝis en 1915.

## Elektitaj filmaj roloj 
* *Lesz, ami lesz* (1941) – pli aĝa Gervay
* *Kölcsönadott élet* (1943) – pastro
* *A két Bajthay* (1944) – juĝisto

## Fontoj
**Magyar Színházművészeti Lexikon*
* Bartos Ernő, artikolo en filmenciklopedio
* Bartos Ernő - Magyar Színművészeti Lexikon (1929-1931, szerk. Schöpflin Aladár) (Ernő Bartos - Leksikono de Hungara Dramo (1929-1931, redaktita de Aladár Schöpflin))

Kategorio:Hungaraj aktoroj
Kategorio:Transilvaniaj hungaroj
Ida Bathó, F.

**BARTHÓ Ida, F.**, [bato'] estas rumanuja hungara aktorino naskita en Sânpaul la 25-an de februaro 1938. 

## Kariero
Ekde 1960 du jarojn Ida Bathó, F. ludis en teatro Sepsiszentgyörgyi Tamási Áron Színház kaj en 1962 kune kun sia edzo, aktoro László Földes ŝi daŭrigis sian karieron en la teatro de Nagyváradi Állami Színház Szigligeti Társulat.

## Roloj pli gravaj
*Melitta (Figueiredo: A róka meg a szőlő); 
*Venczelné (Méhes Gy.: Duplakanyar); 
*Anya (Sütő A.: Anyám könnyű álmot ígér). 

## Deklamrecitalo
**Termő ág*.

## Fonto
*Magyar Színházművészeti Lexikon
*Retejohttp://www.szigligeti.ro/index.php?nyelv=hu&oldal=szemely&id=22http://theater.hu/index.php?mode=portre&szemely_id=7682

Kategorio:Rumanujaj hungaraj aktoroj
Xihuingo

eta|350ra|dekstra|La piramido de Xihuingo ĉe la monteto Xihuingo
eta|350ra|dekstra|La piramido de Xihuingo ĉe la monteto Xihuingo

**Xihuingo** kiu ankaŭ havas la nomon "arkeologia zono de Xihuingo" aŭ ankaŭ "arkeologia zono de Tecolote I" estas arkeologia zono en la meksika subŝtato Hidalgo aŭ pli precize en la komunumo Tepeapulco. Ĝi situas ĉirkaŭ 3 kilometrojn for de la urbo Tepeapulco. Per aŭto ĝi apenaŭ estas atingebla. La vojo estas polva kaj malebena.

La arkeologia zono situas ĉirkaŭ 33 kilometrojn for de la konata Teotiŭakano kaj ĉe la monteto Xihuingo. La piramido kiu apartenas al tiu arkeologia zono, havas altecon de ĉirkaŭ 10 metroj kaj la bazo mezuras ĉirkaŭ 20 metrojn. Kelkaj karakteroj de tiu piramido helpis rekonstrui la piramidon de la luno en Teotiŭakano. La piramido apartenas al la teotiŭakana kulturo.

Tiu arkeologia zono elstaras pro ĝia beleco kaj trankvileco. Depende de la vizitohoroj apenaŭ troviĝas aliaj vizitantoj. La naturo kaj la piramido havas magian karakteron unikan.

Dosiero:Xihuingo Esperanto piramido2.jpg|La piramido de Xihuingo de alia flanko.
Dosiero:Xihuingo Esperanto piramido3.jpg|La piramido de Xihuingo kun la naturo.
Dosiero:Xihuingo Esperanto Vojindikilo.jpg|Vojindikilo al Xihuingo.

eta|500ra|maldekstra|La magia naturo ĉe la piramido de Xihuingo

Kategorio:Arkeologiaj lokoj en Meksiko
Palazinges

**Palazinges** - jen france, okcitane respektive gaskone *Palajanjas* - estas komunumo de Francio. Ĝi situas en la departemento *Corrèze*, en la administra regiono Nova Akvitanio kaj en la historia kultura regiono Limoĝio. Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Brive-la-Gaillarde kaj al la kantono ''''. 

La teritorio havas komunan limon kun .

__TOC__
## Geografio 
 situas en kampara, maldense loĝata pejzaĝo en la nordokcidenta parto de la Centra Masivo. La komunumo troviĝas en la geografia baseno de Brive-la-Gaillarde, en la sudokcidenta parto de la departemento.

## Historio 
La departemento Corrèze estis oficiale kreita la 4-an de marto 1790 dum la franca revolucio. Palazinges antaŭe apartenis al la reĝa provinco Limoĝio.

## Vidu ankaŭ 
* Komunumoj de Corrèze
* Kantono Beynat, malfondita en marto 2015

Kategorio:Komunumoj de Corrèze